**Zmluva**

**o poskytnutí finančného príspevku č. ..../2020**

uzatvorená podľa § 51 zákona č. 40/1964 Zb. Občiansky zákonník

**Článok 1**

**Zmluvné strany**

**Poskytovateľ**:

Názov: **Slovenská asociácia knižníc**

Sídlo: Klemensova 2522/19 Bratislava

IČO: 30845181

Zastúpená: Ing. Ondrej Látka, PhD., predseda

Č. účtu vo formáte IBAN: SK18 0200 0000 0000 4653 4112

(ďalej len „poskytovateľ“)

a

**Prijímateľ**:

Názov: **.........................................................**

Sídlo: .........................................................

IČO: .........................................................

Zastúpený: .........................................................

Č. účtu vo formáte IBAN: .........................................................

Kontaktná osoba: .........................................................

E-mail: .........................................................

(ďalej len „prijímateľ“)

**Článok 2**

**Predmet zmluvy**

1. Predmetom zmluvy je poskytnutie finančného príspevku z rozpočtu poskytovateľa prijímateľovi, ktorým je členská knižnica poskytovateľa, prostredníctvom programu *Partnerstvo alebo Spojme svoje sily* v sume špecifikovanej v článku 3 tejto zmluvy na realizáciu poskytovateľom schváleného projektu s názvom *.........................................................*, ako aj určenie zmluvných podmienok.
2. Poskytovateľ poskytuje finančný príspevok na základe predloženej žiadosti, ktorá je prílohou tejto zmluvy.
3. Prijímateľ prijíma finančný príspevok podľa odseku 1 tohto článku bez výhrad a v plnom rozsahu a za podmienok uvedených v tejto zmluve a len na účel uvedený v tejto zmluve.

**Článok 3**

**Podmienky poskytnutia finančného príspevku**

1. Poskytovateľ sa zaväzuje poskytnúť prijímateľovi finančný príspevok vo výške ...... € na realizáciu projektu špecifikovanom v článku 1, ods. 1 tejto zmluvy.
2. Finančný príspevok je účelovo viazaný a prijímateľ sa zaväzuje použiť ho výlučne na úhradu schválených výdavkov projektu, a to v členení:
3. honoráre,
4. výdavky na propagáciu a marketing.
5. Poskytovateľ poskytne finančný príspevok na bankový účet poskytovateľa uvedený v článku 1 tejto zmluvy.

**Článok 4**

**Podmienky použitia finančného príspevku**

1. Prijímateľ je povinný uvádzať logo s popisom poskytovateľa na všetkých tlačených propagačných a informačných materiáloch súvisiacich s realizáciou projektu. Logo je k dispozícii na stiahnutie na webovom sídle poskytovateľa.
2. Prijímateľ sa zaväzuje informovať poskytovateľa o termíne realizácie projektu 10 kalendárnych dní pred ich konaním zaslaním pozvánky.
3. Prijímateľ je povinný zabezpečiť zverejnenie informácie o realizácii projektu na webovom sídle poskytovateľa najneskôr 10 kalendárnych dní pred realizáciou projektu.

**Článok 5**

**Vyúčtovanie finančného príspevku**

1. Prijímateľ je povinný predložiť vyúčtovanie projektu do 30 kalendárnych dní od ukončenia projektu. Zároveň je povinný priložiť k vyúčtovaniu 1 originálny exemplár zo všetkých informačných a propagačných materiálov súvisiacich s projektom.
2. Prijímateľ je povinný spracovať a odovzdať príspevok o projekte a jeho realizácii do Bulletinu SAK najneskôr do 20 kalendárnych dní od ukončenia projektu, bez nároku na autorský honorár. V prípade, ak žiadateľ nepredloží príspevok o podporenom projekte, poskytovateľ je oprávnený bude požadovať vrátenie finančného príspevku v plnej výške.

**Článok 6**

**Záverečné ustanovenia**

1. Zmluvné strany sú oprávnené odstúpiť od zmluvy.
2. Zmluva je vyhotovená v 3 rovnopisoch, dva pre poskytovateľa a jeden pre prijímateľa.
3. Zmluvné strany uzatvorili zmluvu slobodne.

Bratislava ....................................... ..........................................................

Za poskytovateľa: Za prijímateľa:

Ing. Ondrej Látka, PhD.

......................................................................... .........................................................................

*Príloha k zmluve o poskytnutí finančného príspevku č. ..../2020*

**Informácia o spracúvaní osobných údajov**

V zmysle článku 13 Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov, ďalej len „Nariadenie GDPR“). Na spracúvanie osobných údajov sa primerane vzťahuje tiež zákon č. 18/2018 Z. z. o ochrane osobných údajov a o zmene a doplnení niektorých zákonov.

**Prevádzkovateľ:** **Slovenská asociácia knižníc so** sídlom  **Klemensova 2522/19, 814 67 Bratislava, IČO: 30845181,** korešpondenčná adresa: **Univerzitná knižnica Technickej univerzity v Košiciach, Nemcovej 7, 042 00 Košice.**

**Zodpovedná osoba** nebola určená, svoje práva si dotknuté osoby môžu uplatniť prostredníctvom kontaktných údajov prevádzkovateľa.

**Účel spracúvania** osobných údajov je uzatvorenie a realizácia zmluvného vzťahu (na základe zmluvy o poskytnutí finančného príspevku uzatvorenej podľa § 51 zákona č. 40/1964 Zb. Občianskeho zákonníka) - spracovanie kontaktných údajov  osôb druhých strán s cieľom poskytnutia finančného príspevku z rozpočtu prevádzkovateľa prijímateľovi, ktorým je členská knižnica prevádzkovateľa, prostredníctvom programu „Partnerstvo alebo Spojme svoje sily“ na realizáciu prevádzkovateľom schváleného projektu, ako aj určenie zmluvných podmienok.

**Právny základ spracúvania: čl. 6 ods. 1 písm. f) Nariadenia GDPR**

**Požiadavka na poskytnutie osobných údajov a možné následky neposkytnutia:** Oprávneným záujmom je uzatvorenie zmluvného vzťahu a overenie prevádzkovateľom, či je podpísaná osoba oprávnená konať v mene organizácie, aby zabezpečil platné uzatvorenie zmluvy (tzn. uzatvorenie zmluvy s osobami oprávnenými konať v mene inštitúcie v zmysle platných predpisov) a jej efektívne plnenie. Poskytnutie uvedených osobných údajov nie je dobrovoľné, je potrebné na splnenie účelu spracúvania osobných údajov. Bez ich poskytnutia Prevádzkovateľ nemôže vstúpiť do zmluvného vzťahu, resp. plniť si svoje povinnosti z neho vyplývajúce.

**Kategórie príjemcov:** oprávnené orgány štátu, subjekty, ktorým je prevádzkovateľ povinný poskytovať osobné údaje, orgány verejnej moci.

**Kategórie spracovaných údajov**: bežné osobné údaje ako meno, priezvisko, titul, podpis, email (pracovný), názov a adresa organizácie, bankové údaje - číslo účtu organizácie a pod.

**Doba uchovávania:** je podľa je podľa registratúrneho poriadku a plánu: 10 rokov odo dňa podpísania zmluvy. Po skončení účelu spracovávania budú predmetné osobné údaje zlikvidované.

**Prenos osobných údajov do tretej krajiny alebo medzinárodnej organizácie:** údaje nie sú predmetom prenosu do iných krajín.

**Automatizované rozhodovanie vrátane profilovania:** nevykonáva sa.

Prevádzkovateľ pri spracovávaní osobných údajov dotknutých osôb dodržiava pravidlá ochrany osobných údajov a zásady spracovania osobných údajov. Dotknutá osoba je povinná poskytovať iba správne a aktuálne osobné údaje a povinná bezodkladne informovať Prevádzkovateľa o zmene svojich údajov.

**Práva dotknutej osoby:** Dotknutá osoba má za podmienok stanovených v Nariadení GDPR právo požadovať od Prevádzkovateľa prístup k osobným údajom týkajúcich sa dotknutej osoby, má právo na ich opravu alebo vymazanie respektíve obmedzenie spracúvania, má tiež právo namietať proti spracúvaniu, ako aj právo na prenosnosť údajov. **Dotknutá osoba má tiež právo namietať proti spracúvaniu osobných údajov, ktoré sa jej týka a je založené na oprávnených záujmoch alebo úlohe realizovanej vo verejnom záujme či výkone verejnej moci vrátane namietania voči profilovaniu, na účely priameho marketingu a účely vedeckého alebo historického výskumu či na štatistické účely.** V prípade namietania, Prevádzkovateľ nesmie ďalej spracúvať osobné údaje, pokiaľ nepreukáže nevyhnutné oprávnené dôvody na spracovanie, ktoré prevažujú nad záujmami, právami a slobodami dotknutej osoby, alebo dôvody na preukazovanie, uplatňovanie alebo obhajovanie právnych nárokov. Bližšie sú práva dotknutej osoby upravené v článku 15 až 23 Nariadenia GDPR.

Ak sa dotknutá osoba domnieva, že spracúvanie osobných údajov, ktoré sa jej týka, je v rozpore s Nariadením GDPR, môže podať sťažnosť na Úrade na ochranu osobných údajov Slovenskej republiky, Hraničná 12, 820 07 Bratislava 27, tel.: +421 /2/ 3231 3214, e-mail: statny.dozor@pdp.gov.sk alebo na inom dozornom orgáne v súlade s článkom 77 Nariadenia GDPR.

Bližšie informácie o spracúvaní osobných údajov v súlade s Nariadením GDPR a zákonom NR SR č. 18/2018 Z. z. o ochrane osobných údajov a o zmene a doplnení niektorých zákonov nájdete na <http://www.sakba.sk/>.